PATVIRTINTA

Šilalės rajono savivaldybės

administracijos direktoriaus

2020 m. vasario 24 d. įsakymu Nr. DĮV-163

**ŽEMĖS SKLYPO (KADASTRO NR. 8760/0006:114), ESANČIO ŠILALĖS MIESTE,**

**STRUIKŲ G. 3, NAUDOJIMO BŪDO KEITIMO DETALIOJO PLANO RENGIMO PLANAVIMO DARBŲ PROGRAMA**

1. Detaliojo plano rengimo pagrindas: Šilalės rajono savivaldybės teritorijos bendrasis planas, patvirtintas Šilalės rajono savivaldybės tarybos 2008 m. kovo 27 d. sprendimu Nr. T1-107 „Dėl Šilalės rajono savivaldybės teritorijos ir savivaldybės teritorijos dalies (Šilalės miesto) bendrojo plano tvirtinimo“ ir Žemės sklypo (kadastrinis Nr. 8760/0006:30, bendras plotas 1,0248 ha), esančio Šilalės mieste, Struikų g. 5, dalijimo į du sklypus detalusis planas, patvirtintas Šilalės rajono savivaldybės administracijos direktoriaus 2009 m. sausio 26 d. įsakymu Nr. DĮV-124 „Dėl žemės sklypo, esančio Šilalės mieste, Struikų g. 5, dalijimo detaliojo plano tvirtinimo“.

2. Detaliojo plano organizatorius: Šilalės rajono savivaldybės administracijos direktorius, J. Basnavičiaus g. 2, 75138 Šilalė, tel. (8 449) 7 6114, faks. (8 449) 7 6118.

3. Planuojama teritorija – Šilalės mieste, Struikų g. 3.

4. Planuojamos teritorijos plotas – 0,3653 ha.

5. Planavimo tikslai:

5.1. pakeisti Žemės sklypo (kadastrinis Nr. 8760/0006:30, bendras plotas 1,0248 ha.), esančio Šilalės mieste, Struikų g. 5, dalijimo į du sklypus detaliojo plano, patvirtinto Šilalės rajono savivaldybės administracijos direktoriaus 2009 m. sausio 26 d. įsakymu Nr. DĮV-124, sprendinius.

5.1.1. pakeisti detaliajame plane suformuoto žemės sklypo Nr. 2 (registruoto Šilalės mieste, Struikų g. 3, kadastro Nr. 8760/0006:114) privalomuosius reglamentus: naudojimo būdą iš visuomeninės paskirties teritorijos į daugiabučių gyvenamųjų pastatų ir bendrabučių teritorijos, nustatyti didžiausius leistinus užstatymo tankio ir intensyvumo rodiklius, užstatymo tipus ir užstatymo aukštį, nurodyti specialiąsias žemės naudojimo sąlygas.

6. Atsižvelgiant į planavimo tikslus:

6.1. **s**uplanuoti susisiekimo komunikacijas; želdynus; automobilių stovėjimo ir vaikų žaidimo bei poilsio aikšteles; atliekų konteinerių surinkimo aikšteles;

6.2. nustatyti funkcinius bei kompozicinius ryšius su gretimomis teritorijomis.

7. Papildomi reglamentai: statinių statybos zona, riba ir linija, automobilių stovėjimo aikštelių išdėstymas, nustatyti aprūpinimo inžineriniais tinklais būdus.

8. Tyrimai ir galimybių studijosneatliekami.

9. Plano rengimo terminai – ne ilgiau kaip **7** mėnesiai nuo šios planavimo darbų programos patvirtinimo datos.

10. Planavimo dokumento rengimo etapai:parengiamasis, rengimo ir baigiamasis. Visos teritorijų planavimo proceso (parengiamojo, rengimo ir baigiamojo etapų) procedūros privalomai vykdomos per Teritorijų planavimo dokumentų rengimo informacinę sistemą (toliau TPDRIS).

11. Koncepcijos rengimas – detaliojo plano koncepcija nerengiama.

12. SPAV (Strateginis pasekmių aplinkai vertinimas) reikalingumas neatliekamas.

13. Atviras konkursas geriausiai urbanistinei idėjai atrinktinereikalingas.

14. Sprendinių profesinis vertinimas nereikalingas.

15. Viešumo užtikrinimas: parengiamajame etape planavimo organizatorius Lietuvos Respublikos Vyriausybės nustatyta tvarka viešai paskelbia priimtą sprendimą dėl detaliojo plano rengimo pradžios, planavimo tikslų ir planavimo darbų programą. Detaliojo plano viešinimo procedūros atliekamos supaprastinta tvarka.

16. Derinimo procedūra:detalųjį planą derina Teritorijų planavimo komisija per TPDRIS.

17. Kiti reikalavimai: detaliojo plano sprendiniai rengiami ant ne senesnio kaip 3 metų skaitmeninio topografinio plano; detalusis planas rengiamas 3 egzemplioriais (vienas originalas, 2 patvirtintos kopijos), taip pat parengiami 3 egzemplioriai kompiuterinių laikmenų; kompiuterinė laikmena turi būti parengta vadovaujantis Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 „Dėl Teritorijų planavimo erdvinių duomenų specifikacijos patvirtinimo“ ir Lietuvos Respublikos teritorijų planavimo dokumentų registro nuostatais, įrašytas aiškinamasis raštas ir pagrindinis brėžinys, pasirašyti elektroniniais parašais, ADOC formatu, įrašytas vektorinis pagrindinis sprendinių brėžinys DWG formatu arba archyvuotas ZIP archyve SHAPE formatu LKS-94 koordinačių sistemoje, parengtas pagal anksčiau minėtos TPDR erdvinių duomenų specifikacijos nuostatas, įrašytas rastrinis pagrindinis sprendinių brėžinys ir kiti papildomi brėžiniai TIF, JPG, PNG formatais (300dpi rezoliucija).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_